Conwy
Store norske leksikon,Geografi,Verdens geografi,Europa,Storbritannia og Nord-Irlands geografi
Conwy er en by i Wales i Storbritannia, som ligger i Caernarfonshire ved munningen av elven Conwy mot Irskesjøen. Byen hadde 14 723 innbyggere ved folketellingen i 2011.
Conwy ble grunnlagt av Edvard 1 i 1283 som én av en kjede festningsbyer i det nylig invaderte Nord-Wales. Edvard 1 anla et slott og en by, omgitt av bymurer. Bymurene er befestet med 21 tårn, har tre innganger og er en av Europas best bevarte festningsbyer. Befestningen i Conwy og Edvards 1s øvrige befestninger i Nord-Wales har stått på UNESCOs verdensarvliste siden 1986. Over elven fører Thomas Telfords hengebro fra 1826 og Robert Stephensons jernbanebro fra 1848.I dag er Conwy hovedsakelig et badested og turistsenter, blant annet et populært utgangspunkt for fotturer i Snowdonia. Les mer i Store norske leksikon Storbritannias geografi